**William Lagesson** (s. 22. helmikuuta 1996 Göteborg, Ruotsi) on ruotsalainen jääkiekkopuolustaja, joka edustaa NHL-joukkue Anaheim Ducksin organisaatiota. Elite Prospects -sivuston mukaan Lagesson on voimakas ja erinomainen puolustava puolustaja, joka tekee myös kohtalaisen hyvin pisteitä. Hän menee ruuhkatilanteisiin, on hyvä fyysisissä väännöissä ja sijoittuu hyvin, mutta Lagessonilla on kuitenkin kehitettävää luistelussa.

Ura
---

### Seuraura

Lagesson on HK Kingsin kasvatti. Hän siirtyi 15-vuotiaana Frölunda HC:n junioreihin kaudeksi 2011–2012. Lagesson toimi seuran U16-junioreiden kapteenina ja johdatti joukkueen U16 SM:n hopeaan. Hän voitti myös J18 Allsvenskanin pronssia. Kaudella 2012–2013 Lagesson nousi Frölundan J18-junioreiden kapteenistoon ja oli J18 Elitissä joukkueen tehokkain puolustaja tehoilla 1+12=13. Kauden 2013–2014 hän vietti suurimmaksi osaksi seuran J20-junioreissa, joita Lagesson edusti myös Junior Club World Cupissa. Hän vahvisti myös Frölundan J18-junioreita, jossa Lagesson voitti kauden päätteeksi J18 Allsvenskanin pronssia.

Edmonton Oilers varasi Lagessonin neljännellä kierroksella 91. pelaajana NHL:n varaustilaisuudessa 2014. Samana kesänä hänet varasi myös USHL-junioriliigan Dubuque Fighting Saints 11. pelaajana. Lagesson siirtyi joukkueeseen kaudeksi 2014–2015. Vuosina 2015–2017 Lagesson kävi Massachusettsin yliopistoa Amherstissa. *Sophomore -vuotenaan* 2016–2017 hän toimi joukkueensa varakapteenina.

Huhtikuussa 2017 Lagesson teki kolmivuotisen tulokassopimuksen Edmonton Oilersin kanssa. Toukokuussa seura lainasi hänet kauden 2017–2018 kattavalla sopimuksella kotimaahansa SHL-joukkue Djurgårdens IF:ään. Lagesson teki SHL-debyyttinsä runkosarjan toisella kierroksella 21. syyskuuta 2017 Malmö Redhawksia vastaan. Hän sai ottelussa jääaikaa 19.52 minuuttia. Ensimmäisen SHL-maalinsa Lagesson teki 10. helmikuuta 2018 Karlskrona HK:ta vastaan. Hän keräsi ottelusta teholukeman +2. Kaikkiaan hänen tulokaskautensa toi 49 runkosarjaottelussa tehot 1+12=13 ja 11 playoff-ottelussa yhden syöttöpisteen.

Marraskuussa 2020 Lagesson teki Oilersin kanssa kaksivuotisen jatkosopimuksen.

Heinäkuussa 2022 Lagesson teki Carolina Hurricanesin kanssa yksivuotisen sopimuksen.

Heinäkuussa 2023 Lagesson teki Toronto Maple Leafsin kanssa yksivuotisen ja kaksisuuntaisen sopimuksen.

Maaliskuussa 2024 Maple Leafs asetti Lagessonin siirtolistalle, josta Anaheim Ducks poimi hänet joukkueeseensa.

### Maajoukkueura

Lagesson pelasi alle 20-vuotiaiden MM-kilpailuissa vuosina 2015 ja 2016, joista jälkimmäisessä turnauksessa hän voitti Ruotsin sisäisen tehotilaston lukemalla +7. Lagesson jakoi myös kahdella osumallaan turnauksen puolustajien maalipörssin voiton kolmen muun pelaajan kanssa. Hän pelasi myös alle 18-vuotiaiden MM-kilpailuissa vuonna 2014,joissa valmennus valitsi Lagessonin Ruotsin turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun välieräottelun päätteeksi joukkueensa ottelun parhaaksi pelaajaksi.

Lagesson pelasi myös alle 18-vuotiaiden Ivan Hlinkan muistoturnauksessa vuonna 2013 sekä World U-17 Hockey Challengessa vuonna 2013, jolloin hän voitti kultaa. Yhteensä Lagesson on pelannut 25 nuorten ja 39 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Frölunda HC | SuperElit | 6 | 0 | 0 | 0 | 0 | 2 | 0 | 0 | 0 | 0 |
| 2013–2014 | Frölunda HC | SuperElit | 44 | 8 | 12 | 20 | 30 | 3 | 0 | 1 | 1 | 2 | U18 | 7 | 3 | 0 | 3 | 6 |
| 2014–2015 | Dubuque Fighting Saints | USHL | 52 | 2 | 14 | 16 | 79 | 8 | 1 | 1 | 2 | 4 | JMM | 7 | 0 | 1 | 1 | 8 |
| 2015–2016 | UMass (Amherst) | H-East | 27 | 2 | 5 | 7 | 26 | – | – | – | – | – | JMM | 7 | 2 | 1 | 3 | 4 |
| 2016–2017 | UMass (Amherst) | H-East | 36 | 2 | 6 | 8 | 28 | – | – | – | – | – |
| 2017–2018 | Djurgårdens IF | SHL | 49 | 1 | 12 | 13 | 30 | 11 | 0 | 1 | 1 | 31 |
| 2018–2019 | Bakersfield Condors | AHL | 67 | 8 | 19 | 27 | 45 | 10 | 2 | 2 | 4 | 4 |
| 2019–2020 | Bakersfield Condors | AHL | 25 | 3 | 7 | 10 | 18 | – | – | – | – | – |
|  | Edmonton Oilers | NHL | 8 | 0 | 0 | 0 | 0 | – | – | – | – | – |
| 2020–2021 | HC Vita Hästen | Allsv. | 11 | 3 | 6 | 9 | 10 | – | – | – | – | – |
|  | Kristianstads IK | Allsv. | 3 | 0 | 3 | 3 | 2 | – | – | – | – | – |
|  | Edmonton Oilers | NHL | 19 | 0 | 2 | 2 | 9 | – | – | – | – | – |
| 2021–2022 | Edmonton Oilers | NHL | 30 | 0 | 4 | 4 | 13 | – | – | – | – | – |
|  | Bakersfield Condors | AHL | 11 | 0 | 2 | 2 | 9 | – | – | – | – | – |
|  | Montreal Canadiens | NHL | 3 | 0 | 1 | 1 | 0 | – | – | – | – | – |
| 3 kautta | yhteensä | NHL | 60 | 0 | 7 | 7 | 22 | – | – | – | – | – |
| 3 kautta | yhteensä | AHL | 103 | 11 | 28 | 39 | 72 | 10 | 2 | 2 | 4 | 4 |

Lähteet
-------

* William Lagesson The Internet Hockey Databasessa (englanniksi)
* William Lagesson Eurohockey-sivustolla (englanniksi)
* William Lagesson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  William Lagesson *Elite Prospects*. Everysport Media Group AB.  (englanniksi)
2. ↑  Wadell, Lisa: Unikt samarbete mellan Frölunda HC och Dubuque Fighting Saints (USHL) *frolundaindians.com*.  18.6.2014. Frölunda Hockey Club. Viitattu 9.4.2017. (ruotsiksi)
3. ↑  Oilers sign Lagesson  7.4.2017. Edmonton Oilers. Viitattu 9.4.2017. (englanniksi)
4. ↑  Edmonton Oilers Twitterissä *twitter.com*.  8.5.2017. Edmonton Oilers. Viitattu 1.8.2017. (englanniksi)
5. ↑  William Lagesson *SHL.se*. SHL AB. Viitattu 5.7.2018. (ruotsiksi)
6. ↑
7. ↑
8. ↑
9. ↑
10. ↑  BEST PLAYER OF THE GAME SELECTED BY THE TEAM (pdf)  26.4.2015. IIHF.  Arkistoitu 28.12.2015. Viitattu 9.4.2017. (englanniksi)